I. Осигурителни проценти и съотношения
	На реда за 01.04.2022г в меню ”Основни данни” -> ”Данни за осигуряване и облагане” ->  ”Осигурителни проценти  и съотношения” проверете (и евентуално коригирайте) процента за Фонд ТЗПБ – съгл. Приложение № 2А към чл. 14 от ЗБДОО за 2022г., съобразно вашата икономическа дейност. 
Автоматично се променят и минималния осигурителен доход на 710.00 лв, както и а минималният осигурителен доход за земеделските стопани и тютюнопроизводители  става също 710.00лв.
Максималният месечен размер на осигурителния доход става 3400.00 лв.

II. Минимални осигурителни прагове
	Добавена е таблицата с Приложение № 1А към чл. 9, т.2 от ЗБДОО за 2022г в сила от 01.04.2022г. В меню ”Основни данни” -> ”Данни за осигуряване и облагане” -> ”Минимални осигурителни прагове” програмата автоматично добавя ред  - 01.04.2022г. за същата основна икономическа дейност, която е била в последния ред от списъка с праговете.

III.  Класификатори
	Промени по класификатор НКПД – добавени са нови професии. ( Заповед на министъра на труда и социалната политика № РД-01-342 от 10.12.2021 г.).

IV. Неплатен отпуск
Съгласно §8. от ПЗР на ЗБДОО неплатеният отпуск по чл.160, ал.1 от КТ до 90 работни дни, ползван през 2022г., се признава за трудов и осигурителен стаж.

V. Данъчни облекчения
Съгласно §2. от ПЗР на Закона за държавния бюджет за 2022г данъчните облекчения по чл.22в и чл.22г от ЗДДФЛ продължават да се прилагат и за 2022 година в завишените размери от 2021 година.

Напомняме!

1.	Програмата ще актуализира автоматично МРЗ от 01.04.2022 – 710.00 лв. Необходимо е да издадете допълнителни споразумения (ДС) за лицата, които имат основна заплата равна на МРЗ. В тази връзка напомняме, че програмата предлага  функция за автоматично генериране на такива ДС – в меню Персонал-> Документи ->Допълнително споразумение към трудов договор -> чрез бутона „малка стрелка надолу“ от навигатора.

2.	Самоосигуряващи се лица (Вид осигурен 12 и 13)
След приключване на м.Март 2022г програмата автоматично ще направи промени в Списъка на персонала за м.04 2022 в таблицата „Осигурителни параметри“ ( тази таблица се появява при стойност = 6 в поле „Тип на заплащане“):
-	Ще попълни сума 710.00лв за осигурителен доход за социално и здравно осигуряване в случаите, когато тези полета са имали стойност, по-голяма от 0.00 и по-малка от 710.00;
-	Ще попълни поле „Доход за здравно осигуряване болнични“ със сумата 710.00лв, ако полето е имало стойност, по-голяма от 0.00.